
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos

Cyflwyniad
Nod yr aseiniad yma yw adfyfyrio’n feirniadol ar yr ymyrraeth dewisais er mwyn cefnogi dysgu a datblygiad Plentyn A. I ddechrau cyflwynaf Blentyn A, mae ef yn fachgen ym mlwyddyn 4 ac yn 9 oed. Felly mae ef yn Gyfnod Allweddol 2. Dysgais y plentyn yma yn fy mhrofiad addysgu proffesiynol 2 (PAP) ac mae Plentyn A yn seiliedig arno ef. Roedd gan Blentyn A ychydig o anghenion megis rhai emosiynol, ieithyddol, cymdeithasol a chorfforol yn ei flynyddoedd cynnar yn yr ysgol, ond gyda chefnogaeth o’r ymyrraeth ELSA, roedd ei sgiliau emosiynol wedi datblygu. Mae Plentyn A gyda rhai anghenion cymdeithasol hefyd felly mae ef yn gweld anodd i gyfathrebu gyda dysgwyr eraill yn gywir, hynny yw ar ffurf deialog. Hefyd mae ef yn gweld yn anodd cwblhau rhai tasgau a gweithgareddau yn unigol a hefyd fel grŵp. Mae Plentyn A wedi cael ei maethu felly mae hyn yn ffactor sydd yn effeithio ar ei les emosiynol. O ganlyniad i hyn mae ef yn gweld yn anodd cyfathrebu gydag unigolion eraill ac i ymddiried iddyn nhw.

Penderfynais fod Plentyn A yn cael ei ystyried fel plentyn sydd wedi dioddef o Adverse Childhood Experiences (ACE). Gan ei fod wedi cael ei maethu ac mae hynny’n rhan o gategori'r aelwyd gan fod ei rhieni gwreiddiol wedi gwneud y penderfyniad o roi Plentyn A mewn cartref gofal yn ei blentyndod cynnar. Mae lefel academaidd Plentyn A yn isel, o ran ei datblygiad ieithyddol a chorfforol mae ganddo rhai anghenion o ran ei sgiliau ysgrifennu gan ei fod yn gweld yn anodd ei ysgrifennu ar y llinell, ysgrifennu gydag ysgrifen glwm a hefyd i ysgrifennu darn o waith ysgrifenedig yn annibynnol. Ond, ar y llaw arall mae sgiliau rhifedd Plentyn A yn dda iawn, ond ei datblygiad emosiynol sydd yn fy mhoeni mwyaf.

Penderfynaf ffocysu yn bennaf ar yr agwedd emosiynol o fywyd Plentyn A, gan fod hyn yn agwedd sydd yn rhwystro bywyd Plentyn A yn dyddiol. Dewisaf yr ymyrraeth Emotional Literacy Support Assistants (ELSA). Er mwyn cefnogi Plentyn A. Mae’n bwysig iawn bod pob plentyn yn cael cyfleoedd cyfartal ac yn gallu datblygu fel plentyn yn yr agweddau corfforol, gwybyddol, iethyddol, emosiynol, cymdeithasol ac ysbrydol. Credaf mai dyma’r ymyrraeth sydd mwyaf perthnasol er mwyn helpu a chefnogi rhwystrau emosiynol ef. Gan fod Plentyn A wedi cael ei maethu, mae’n gweld yn anodd dweud pethau yn uniongyrchol i oedolyn neu blentyn eraill.


Dyweda ELSA Network mae pwrpas yr ymyrraeth yma yw cefnogi anghenion emosiynol eu disgyblion oddi mewn i'w hadnoddau eu hunain. (ELSA Network, 2017). Teimlaf fod yr ymyrraeth ELSA yn berffaith ar gyfer Plentyn A gan eu bod yn cefnogi ei datblygiad emosiynol mewn ffyrdd addas. Cafodd yr ymyrraeth ELSA ei greu gan Sheila Burton, a chafodd ei datblygu yn gyntaf yn Southampton, yna yn Hampshire. Yn ôl gwefan ELSA Network mae Sheila Burton y fenyw a grëwyd yr ymyrraeth ELSA ac mae hi’n Seicolegydd addysg. (ELSA Network, 2017). Dyweda David Croston.
“There was a genuine buzz to each activity as students engaged with a series of challenges that took them out of their comfort zone and pushed them to see just how successful they could be.” (ELSA Education, 2018).


Prif Ran
Nesaf trafodaf y gair ‘Ymyrraeth.’ Creda gwefan Understood bod y gair yma yn golygu rhaglen neu gyfres o gamau sydd yn helpu plant i wella gyda phethau maen nhw’n gweld yn anodd. Yn ychwanegol a hyn creda'r gwefan yma bod ymyrraeth wedi cael ei drefnu er mwyn sicrhau bod unigolion ac ysgolion yn gallu tracio cynnydd dysgwyr. (Understood, 2014-2020). Mae nifer o wahanol ymyraethau i gael sydd yn cefnogi datblygiad dysgwyr mewn gwahanol ffyrdd megis therapi Lego, grŵp maethu, Tric a Chlic, straeon cymdeithasol, ymwybyddiaeth ofalgar, Pyramid ac ati.

Creda gwefan ACAMH.
“Schools offer a unique environment from which to support children and young people, in developing good mental health and resilience, preventing mental health problems and supporting the effective treatment of existing conditions.” (ACAMH, 2020). 
Creda gwefan o’r enw Infed bod ymyraethau fel arfer yn cwestiynu, gwrando, rhoi gwybodaeth, esbonio ffenomen, arddangos sgil neu broses, profi dealltwriaeth a chynhwysedd ac yna gweithgaredd dysgu megis ysgrifennu nodiadau, sgwrs, ysgrifennu’n academaidd, symbyliad ac ymarfer. (Infed, 2019).


Nesaf, trafodaf yr ymyrraeth ELSA yn fwy manwl. Felly mae’r ymyrraeth yma yn cynnwys gwneud nifer o wahanol weithgareddau gyda’r dysgwyr a hefyd trafod gyda’r unigolyn un yn un am ei deimladau ac i weld os mae ganddo neu ganddi unrhyw bryderon. Dewisaf mai’r Athrawes dysgu ychwanegol bydd yn cymryd y cyfrifoldeb o wneud y sesiynau ELSA gyda Phlentyn A. Bydd yr ymyrraeth yma yn cael ei drefnu yn debyg i hyn, bydd Plentyn A yn mynychu’r sesiynau tair gwaith yr wythnos tra bod y dysgwyr arall yn wasanaeth. Bydd yr Athrawes dysgu ychwanegol yn ddechrau’r sesiwn trwy roi cyfle iddo fe i ddweud unrhyw beth sydd yn ei bryderi a hefyd unrhyw beth mae ef eisiau ei rhannu. Bydd yr Athrawes dysgu ychwanegol yn ddweud trwy gydol y sesiwn bod pob darn o wybodaeth mae Plentyn A yn ddweud mynd i gael ei gadw’n gyfrinachol a bod ei wybodaeth dim mynd i gael ei rhannu gydag unrhyw aelod arall o staff heblaw bod pryder mawr yn cael ei godi a bod angen cymorth ymhellach ar Blentyn A mewn unrhyw ffyrdd.

Mae’n bwysig iawn bod yr aelod o staff sydd yn cael y gyrifoldeb o wneud y sesiynau ELSA wedi cael hyfforddiant llawn ymhlith sut i fynd ati i gynllunio’r sesiynau ar gyfer yr unigolion sydd angen ELSA er mwyn cefnogi ei datblygiad llythrennedd emosiynol yn y ffyrdd cywir. Yn ychwanegol a hyn mae’n bwysig iawn bod yr aelod o staff sydd yn cymryd y cyfrifoldeb o gynllunio’r sesiynau yn dilyn ac yn deall canllawiau BERA yn dda ac wedi darllen trwy’r ddogfen yn ofalus. Gan fod cyfrinachedd, caniatâd a chydsyniad yn tair elfen bwysig cyn mynd ati i wneud astudiaeth ymchwil, ymyrraeth ac unrhyw peth arall sydd yn cynnwys unigolyn i fod yn rhan ohono. Cyn i’r sesiynau ELSA cymryd lle mae’n hanfodol fy mod i fel Athrawes yn cael caniatâd ei rhieni, er mwyn sicrhau eu bod nhw yn hapus i’w plentyn i gael yr ymyrraeth ELSA unwaith eto tra ei fod ef yn Gyfnod Allweddol 2.  

Cefais ganiatâd rhieni Plentyn A pan roedd ef yn ei flynyddoedd cynnar yn y Cyfnod Sylfaen, ond mae gan unigolion yr hawl i newid ei feddwl, felly mae’n bwysig iawn fy mod i yn cael caniatâd ei rhieni unwaith eto ynglŷn â Phlentyn A yn cael yr ymyrraeth ELSA eto yn flwyddyn 4. Creda BERA “The confidential and anonymous treatments of participants data is considered the norm for the conduct of research.” (BERA, 2018, t.21). Mae dilyn canllawiau BERA yn hanfodol o bwysig ac mae’n hefyd yn ddogfen mae angen i’r Athrawes/Athro dysgu ychwanegol sydd yn cynllunio’r sesiynau ELSA ei dilyn ar bob adeg.

Noda gwefan a chafodd ei ysgrifennu gan Shropshire Educational Psychology Service bod hyfforddiant ELSA yn cynnwys pum diwrnod llawn o hyfforddiant sydd yn amlinelli’r agweddau llythrennedd emosiynol, adeiladu hunanhyder a gwydnwch, rheoli emosiynau, sydd yn cynnwys dicter a phryder, datblygu sgiliau cymdeithasol a chefnogi colled a phrofedigaeth. Mae’r hyfforddiant ELSA hefyd yn amlinelli rhai ymyraethau eraill megis Therapi Lego, Meddwlgarwch, Straeon Cymdeithasol ac ati. Yn ogystal â hyn mae’r hyfforddiant ELSA yn costio £800 i’r ysgol ac mae hyn yn sicrhau bod yr aelod o staff yna gyda hyfforddiant a dealltwriaeth lawn o’r ymyrraeth ELSA. Ar y llaw arall bydd angen i’r unigolyn sydd wedi cael ei hyfforddi gyda ELSA cael sesiynau goruchwyliaeth tan ddiwedd y flwyddyn academaidd, er mwyn sicrhau cysondeb ac effeithiolrwydd. Mae goruchwyliaeth o chwe sesiwn dwy awr flynyddol yn cael ei drefnu i’r unigolyn ELSA ar gost o £280. (Shropshire Educational Psychology Service, 2017).

Dyweda Vygotsky bod dysgu effeithiol yn digwydd pan mae’r plentyn yn cael rhyngweithiad cymdeithasol gyda thiwtor llawn sgiliau. (Vygotsky, 1978). Creuir Vygotsky y theori o’r enw Parth Datblygiad Procsimol. Lle mae Vygotsky wedi gwneud ymchwil i ddangos bod dysgwyr yn dysgu mwy ac yn deall y gwaith yn well wrth gael cymorth a help wrth rywun arall. Dyweda Vygotsky bod yr amrediad o sgil sydd yn gallu cael ei datblygu gydag arweiniad oedolyn neu gydweithio gyda chyfoed yn well na beth sydd yn gallu cael ei chyflawni yn unigol. (Vygotsky, 1978)

[bookmark: cysill]Dewisais ffocysu ar yr agwedd emosiynol o fywyd Plentyn A. Dyweda OECD bod Rheoliad Emosiynol yn rhan o’r Pum Parth. Felly mae’n agwedd sydd yn cael ei ystyried yn bwysig i ddatblygiad plentyn. Creda'r gwefan OECD bod yna tair agwedd i’r Rheoliad Emosiynol, rhain yw Gwydnwch Straen, Optimistiaeth a Rheolaeth Emosiynau. (OECD, dyddiad anhysbys). Trwy edrych ar ddywediad o’r gwefan uchod mae’r ymyrraeth ELSA yn creu unigolion sydd yn hydwyth, optimistig ac sydd yn gallu rheoli ei emosiynau. Cefnogir hyn gan y wefan OECD. Mae’r ymyrraeth ELSA yn cefnogi Plentyn A ac yn helpu ef i dyfu allan o’i gragen ac i allu rheoli ei emosiynau mewn ffyrdd llwyddiannus. Creda gwefan HHS mae datblygiad emosiynol iachus yw'r gallu i ganfod, asesu a rheoli emosiynau. (HHS, 2013). Gan fod Plentyn A yn gweld yn anodd yn Gyfnod Allweddol 2 i reoli ei emosiynau unwaith eto, mae’n bwysig iawn ei fod yn cael cefnogaeth ELSA gan roedd yr ymyrraeth yma wedi cynnyddu datblygiad emosiynol Plentyn A pan roedd ef yn y Cyfnod Sylfaen. Pan roedd Plentyn A wedi dod i ddiwedd y Cyfnod Sylfaen roedd y dysgwr yn fwy hyderus, gallu delio gyda’i deimladau yn well a hefyd yn gallu ymdopi gyda theimladau eraill yn llwyddiannus. Dyweda Donaldson bod  “Angen i ysgolion ofalu am anghenion corfforol ac emosiynol eu plant a’u pobl ifanc.” (Donaldson, 2015, t.28). Wrth edrych ar beth ddyweda Donaldson mae’n bwysig iawn bod ysgolion yn cefnogi anghenion emosiynol plant, felly mae’r ymyrraeth ELSA yn cefnogi Plentyn A yn y ffyrdd gorau posib wrth ddarparu cymorth yn ei datblygiad emosiynol.

Adfyfyriaf ar yr ymyrraeth ELSA mae ganddo nifer o gryfderau ar y cyfan. Creda Bravery and Harris. “Individual students report feeling safer and more secure and confident in the wider school environment” (Bravery and Harris 2009 t.17). Wrth edrych ar y dywediad hwn mae’n amlwg bod ymyrraeth ELSA yn creu cymeriadau mwy hyderus ac yn gwneud iddyn nhw i deimlo yn fwy diogel yn yr amgylchedd ysgol a hefyd y tu allan i’r amgylchedd ysgol. Wrth adfyfyrio yn ôl ar fy PAP 2. Gwelais yr ymyrraeth ELSA ar waith ar PAP 2, yn fy marn i mae ganddo nifer o agweddau cadarnhaol o beth welais i. Credaf fod yr ymyrraeth yn cynnig cyfleoedd i ddysgwyr i gael sgyrsiau cyfrinachol gyda’r aelod o staff sydd yn gyfrifol am fod yn ELSA, lle mae’r dysgwr yna yn gallu ymddiried yn yr aelod o staff ELSA. Hefyd, mae’r ymyrraeth yn cynnig cyfleoedd i’r dysgwr i wneud gweithgareddau amrywiol sydd ar y lefel academaidd perthnasol iddyn nhw a lle mae ef yn gallu dangos ei sgiliau llythrennedd emosiynol mewn gwahanol ffurf megis ar bapur, ymarferol ac ati.

Teimlaf fod yr ymyrraeth yn datblygu nifer o sgiliau’r dysgwr, gan ei fod ef yn cael cyfleoedd i ddysgu sut i siarad mewn ffyrdd mwy hyderus i bobl eraill, dysgu sut i ymdopi a delio gyda theimladau pobl eraill a beth yw’r ffyrdd gorau i ymateb os mae rhywun arall yn teimlo’n drist neu’n hapus. Deall beth sydd yn dda a beth sydd yn ddrwg o fewn bywyd a deall bod gwahanol sefyllfaoedd yn fywyd mynd i ddigwydd rhai da a drwg. Yn ogystal â hyn, mae’r ymyrraeth yn cefnogi dysgwyr sut i ddelio gyda cholled a phrofedigaeth yn gywir, ac esbonio bod yr amser yma o golled a phrofedigaeth gallu bod yn amserau cael ond maen nhw fynd i weld trwyddi a bod ei deimladau mynd i wella erbyn diwedd y cyfnod a gydag amser. Dyweda Educational Professional Studies Assignment bod yr ymyrraeth ELSA yn datblygu iechyd meddwl a lles emosiynol dysgwyr. (Educational Professional Studies Assignment, 2012). Credaf, gan fod iechyd meddwl a lles emosiynol dysgwyr yn ffactor pwysig iawn yn y ganrif yma, mae ymyraethau megis ELSA yn ymyraethau pwysig iawn i ddarparu o fewn ysgolion er mwyn cefnogi dysgwyr yn eu blynyddoedd cynnar fel eu bod nhw yn gwybod beth a sut i ymateb i wahanol sefyllfaoedd o fewn bywyd.  

Ar y cyfan, wrth edrych ar yr ymyrraeth yn cael ei ddefnyddio yn ystod fy mhrofiad PAP, gwelais i ddim llawer o anfanteision o gwbl. Teimlaf os roedd angen i mi i feddwl am unrhyw anfantais o gwbl efallai bod hyn yn gallu cael ei ystyried fel anfantais o bosib. Gwelais i nifer o sesiynau o’r ymyrraeth ELSA yma yn cymryd lle ac roedd yna rhai sesiynau lle'r oedd y dysgwr yn teimlo fel bod dim digon o bethau wedi digwydd ers y sesiwn diwethaf er mwyn adrodd yn ôl amdano. Hefyd, efallai os roedd y sesiwn yn cael ei chynnal yn y bore, roedd y dysgwr ddim yn teimlo fel bod digon o amser wedi bod yn y bore er mwyn rhywbeth i ddigwydd felly roedden nhw yn gweld yn anodd ailadrodd unrhyw bryderon o ganlyniad i hyn. Yn amlwg dibynnir hyn ar y plentyn, gan fod pob plentyn gyda gwahanol bethau i siarad amdano gan fod profiadau amrywiol yn digwydd yn fywyd pob person.

Nesaf, diffiniaf y gair ‘Cynnydd.’ Mae Modelau Cynnydd yn cael ei ddefnyddio trwy gydol Cwricwlwm Cymru 2022. Noda'r Modelau Cynnydd fel hyn rhain.  ‘Ehangder a dyfnder gwybodaeth gynyddol, dyfnhau'r ddealltwriaeth o'r syniadau a'r disgyblaethau,’ yn y Cwricwlwm. (Llywodraeth Cymru, 2022). Mae’n hynod o bwysig bod cynnydd yn cael ei ddatblygu wrth wneud ymyrraethau gyda dysgwyr, ond yn bennaf cynnydd a datblygiad Plentyn A yw’r ffocws gyda’r ymyrraeth ELSA. Gobeithiaf weld cynnydd o ran emosiynau Plentyn A wrth i’r sesiynau ELSA cymryd lle. Mae’r term ‘Cynnydd’ hefyd yn gallu cael ei edrych ar mewn ffyrdd gwahanol, hynny yw'r ffyrdd mae Athro/Athrawes yn monitro sut mae’r dysgwyr wedi cynnyddu yn ei gwaith o fewn yr ystafell dosbarth.  Dyweda llyfryn o’r Standards and Testing Agency ei fod nhw wedi penderfynu yn 2016, i gyflwyno profion newydd gan y Cwricwlwm Cenedlaethol (a elwir yn gyffredin yn TASau) i adlewyrchu'r Cwricwlwm Cenedlaethol diwygiedig a lansiwyd yn 2014. (Standards and Testing Agency, 2017). Teimlaf fod y dysgwr mynd i wybod ei fod wedi gwneud cynnydd o ran ei datblygiad trwy gael adborth o athrawon, adborth o gyfoedion, hunanasesu gwaith ei hunain, adroddiadau megis profion cenedlaethol a gwobrwyo.

Ymchwiliais mewn i theori Pavlov. Gwnes i ddarganfod bod Pavlov yn gwobrwyo cŵn gyda bwyd pan roedden nhw yn clywed sŵn y gloch neu ysgogiad arall. Gan mae dyma roedd nod Pavlov roedd i ymchwilio mewn i ymateb y cwn wrth iddyn nhw i glywed sŵn gloch neu ysgogiad arall. Gan roedd Pavlov yn hapus gyda beth wnaeth ef ddarganfod, roedd ef yna yn gwobrwyo'r cŵn. O ganlyniad i hyn, teimlaf fod gwobrwyo Plentyn A ar ôl iddo i rannu eu pryderion a’u teimladau yn ystod sesiwn yr ymyrraeth yn beth cadarnhaol i wneud wrth ddilyn ôl troed Pavlov. Felly ar ddiwedd y sesiwn bydd yr Athrawes dysgu ychwanegol sydd yn gyfrifol am ELSA yn cael sgwrs gyda rhieni Plentyn A er mwyn dweud pa mor dda mae Plentyn A wedi bod yn ystod y sesiwn a pa mor ddewr mae ef wedi  bod wrth rannu ei bryderon. Yn ogystal â hyn bydd yr Athrawes dysgu ychwanegol yn gwobrwyo Plentyn A ar lafar wrth ddweud “Da iawn” a “Rwy’n hapus iawn gyda ti.” Wrth edrych ar theori Pavlov o wobrwyo pan mae rhywbeth da wedi digwydd, yna bydd hyn yn cael ei gynnwys yn y sesiynau ELSA gyda Phlentyn A, lle bydd yr Athrawes dysgu ychwanegol yn esbonio i Blentyn A wrth iddo i wneud pethau da yn ei fywyd ac ymdopi gyda’i deimladau yna bydd ef yn cael ei wobrwyo.

Nesaf, trafodaf sut byddaf i fel athrawes yn gwybod bod Plentyn A wedi gwneud cynnydd o ran ei datblygiad emosiynol. Y ffyrdd i wybod bod agwedd emosiynol unigolyn wedi gwella yw edrych i weld os mae unrhyw newidiadau yn y ffyrdd maen nhw’n ymddwyn neu ymateb i wahanol sefyllfaoedd. Er mwyn gweld os mae’r ymyrraeth ELSA yn helpu’r dysgwr, efallai bydd yr unigolyn yn newid i fod yn gymeriad mwy hyderus ac yn hapus i rannu eu teimladau gydag eraill megis yr Athrawes dysgu ychwanegol a fydd yn rhedeg y sesiynau ganddo, ffrindiau, aelodau o’r teulu ac ati. Hefyd efallai bydd yr unigolyn yn edrych mwy hapus a chyffyrddus o fewn y dosbarth gyda phlant a phobl ifanc eraill a pan mae ef gartref yn gwmni ei deulu. Creda Cynulliad Cenedlaethol Cymru “Amcangyfrifir y bydd gan dri phlentyn ym mhob ystafell ddosbarth cyffredin broblem iechyd meddwl.” (Cynulliad Cenedlaethol Cymru, 2018, t.5).  Credaf, bydd Plentyn A yn gwneud cynnydd wrth iddo i gael y sesiynau ELSA, gan fydd ef yn ymdopi gyda theimladau ef a phobl eraill yn well, gwybod beth yw’r gwahaniaeth rhwng da a drwg, ymdopi gyda sefyllfaoedd mewn ffyrdd llwyddiannus.

Penderfynais ddewis yr agwedd emosiynol o Blentyn A gan fod iechyd meddwl yn achos cyffredin iawn yn y ganrif yma, ac mae’n bwysig i gefnogi plant a phobl ifanc yn eu bywydau cynnar er mwyn stopio’r achos i fynd yn waeth tra ei fod yn mynd yn hyn. Trwy ddefnyddio ymyrraethau a chwnsela mae’r siawns o blentyn i ddioddef gydag iechyd meddwl a phroblemau emosiynol yn lleihau. Nesaf, diffiniaf y term Lles Emosiynol, dyma sut mae plentyn yn ymdopi a mynegi gyda’i deimladau, y ffordd maen nhw’n dangos empathi tuag at unigolion eraill a hefyd sut maen nhw’n ymdopi a mynegi gyda theimladau pobl eraill. Mae lles emosiynol yn agwedd bydd y dysgwr yn cynnyddu ei dealltwriaeth ohono trwy fynychu a chael y sesiynau ELSA.
Mae dilyniant yn hynod o bwysig, gan fod cael trefn benodol yn gyffredinol yn hanfodol ar gyfer datblygiad clir a dealladwy. Yn ogystal â dilyniant yn gyffredinol, mae yna hefyd dilyniant o fewn Cwricwlwm Cymru. Trwy edrych ar Gwricwlwm Cymru 2020, oddi tanno’r Maes Dysgu a Phrofiad (MDPh) Iechyd a Lles, yna Disgrifiad Dysgu “Mae’r ffyrdd rydym yn prosesu ein profiadau ac yn ymateb iddyn nhw yn effeithio ar ein hiechyd meddwl a’n lles emosiynol.” (Llywodraeth Cymru, 2020). Credaf fod y Disgrifiad Dysgu yma yn berthnasol iawn i’r ymyrraeth ELSA gan eu bod yn cysylltu gyda’r agwedd emosiynol yn glir. Darllenaf yr amryw o sgiliau ac mae llawer ohonyn nhw gyda dilyniant a chontinwwm clir wrth symud ymlaen i’r sgil nesaf o fewn y camau cynnydd gwahanol. Dewisaf y sgil uchod gan ei fod yn sgil perthnasol iawn i ddewis ar gyfer yr ymyrraeth ELSA. Hefyd mae’n dangos eu bod yn hawdd defnyddio’r Cwricwlwm Cymru fel man cychwyn a diwedd i’r sesiynau, trwy gyfeirio at y sgiliau mae Plentyn A wedi cyrraedd yn ystod y sesiynau. Gellir dangos pa sgiliau mae Plentyn A wedi cyrraedd i staff yr ysgol ar rieni a hefyd dangos pa sgil maen nhw’n gobeithio bydd Plentyn A yn cyrraedd a beth yw’r nod ar gyfer y sesiynau sydd yn cymryd lle.

Dewisaf fy mod i eisiau i’r Athrawes dysgu ychwanegol i ddewis sgil o’r Cwricwlwm i gael ei drafod gyda Phlentyn A ar ddechrau’r sesiwn ymyrraeth. Wrth i’r sesiynau i fynd yn eu blaen bydd y sgil hefyd yn newid, gan fod ymyrraeth debyg i ELSA yn gallu cael ei gysylltu yn hawdd gyda Chwricwlwm Cymru 2022 yn enwedig y MDPh Iechyd a Lles. Dewisaf y sgil “Rwy’n gallu deall sut a pham mae fy meddyliau, fy nheimladau a’m gweithredoedd yn newid mewn ymateb i wahanol broﬁadau.” (Llywodraeth Cymru, 2020). Fel enghraifft, mae’r sgil yma yn rhan o Gam gynnydd 2. Credaf fod y sgil yma yn berthnasol iawn gan fod yr ymyrraeth a dewisais yn cysylltu gyda’r agwedd emosiynol yn llwyddiannus.

Nesaf, trafodaf Ddysgu ac Addysgu. Mae’n hynod o bwysig bod dysgwyr yn cael amrywiaeth o brofiadau trwy gydol eu bywyd er mwyn creu unigolion profiadol. Yna, trafodaf y rhan addysgu o’r ymyrraeth ELSA. Y ffordd bydd yr Athrawes dysgu ychwanegol yn addysgu’r sesiynau ELSA i Blentyn A yw trwy gyflwyno’r sgil o’r Cwricwlwm er mwyn sicrhau bod y dysgwr yn deall beth fydd nod y sesiynau sydd i ddilyn a pa darged o’r Cwricwlwm mae’r Athrawes dysgu ychwanegol yn gobeithio bydd yr unigolyn yna yn cyrraedd erbyn diwedd y sesiynau. I ddilyn hyn, bydd yr unigolyn yn cael cyfle i rannu unrhyw pryderion neu unrhyw faterion sydd wedi digwydd ers y sesiwn olaf sydd yn poeni nhw neu sydd yn gwneud iddyn nhw i deimlo’n anghyffyrddus, ofnus, grac ac ati.

Nesaf, bydd yr Athrawes dysgu ychwanegol sydd yn gyfrifol am ELSA yn rhannu adborth yn ôl i’r dysgwyr wrth ddefnyddio gwybodaeth maen nhw wedi ei ddysgu o’r hyfforddiant ELSA er mwyn ymateb yn ôl i bryderion y dysgwr. Yna, ar ôl rhannu pryderion Plentyn A bydd y dysgwr yn cwblhau tasg a fydd o fydd iddo a gobeithio ei helpu i fod llai gofidus o’r pryder yna. Hynny yw mai hyn yn gallu bod yn weithgaredd creadigol, ysgrifenedig, neu ar ffurf deialog er mwyn helpu’r dysgwr i ddeall beth yw’r ffordd gorau iddo i ddelio gyda’r teimladau negyddol yna.

Yn ail trafodaf y term dysgu, creda Infed bod dysgu yn broses o gyrraedd anghenion pobl, profiadau a theimladau, ac ymyrraeth i sicrhau eu bod nhw’n dysgu pethau penodol, ac yn mynd tu hwnt a rhoddir iddyn nhw. (Infed, 2019).  Mae’n hynod o bwysig bod dysgwyr yn cael amrywiaeth o brofiadau trwy gydol eu bywyd er mwyn creu unigolion profiadol. O ran yr ymyrraeth yma bydd Plentyn A yn dysgu sut i ymateb i wahanol sefyllfaoedd sydd yn digwydd yn ei fywyd, gall y rhain fod yn rhai negyddol neu gadarnhaol gan fod emosiynau yn amrywio dibynnu ar y sefyllfa sydd yn digwydd neu wedi digwydd. Yn ychwanegol a hyn bydd y dysgwr yn dysgu sut i ymdopi gyda theimladau pobl eraill a sut mae’r unigolyn yna fod ymateb i deimladau pobl eraill i sefyllfaoedd amrywiol. Yn ogystal â hyn bydd y dysgwr yn cwblhau amryw o weithgareddau a fydd yn datblygu ei emosiynau a hefyd ei llythrennedd hefyd.

Diweddglo
Er mwyn cloi’r aseiniad, credaf fod yr ymyrraeth ELSA yn un perthnasol iawn ar gyfer Plentyn A gan ei fod yn ffocysu ar yr achos o bryder o fewn ei datblygiad hynny yw ei datblygiad emosiynol. Gan fod Plentyn A yn cael ei gyfeirio fel plentyn ACE mae hyn yn achos o bryder pwysig iawn sydd angen ei ystyried. Felly, o wybod bod Plentyn A yn plentyn ACE mae’n bwysig ymchwilio mewn i hyn ac i weld pa fath o help a chefnogaeth sydd ar gael er mwyn cefnogi'r plentyn yn y ffyrdd gorau posib. Ystyriaf y camau nesaf ar gyfer cefnogi Plentyn A. Credaf fod Plentyn A yn datblygu yn sylweddol trwy gael cymorth o’r sesiynau ELSA. Edrychaf ar y ffordd mae Plentyn A wedi dod allan o’i gragen ac yn gymeriad mwy hyderus o gymharu â beth roedd Plentyn A fel cyn cael y sesiynau ELSA yn Gyfnod Allweddol 2. Yn ogystal â hyn, siaradais gyda rhieni Plentyn A a maen nhw’n credu bod Plentyn A yn fwy agored i rannu ei deimladau gyda nhw o gymharu â beth roedd e arfer. Yn ogystal â hyn mae Plentyn A yn gwrando ar bobl eraill yn fwy, ac yn ymdopi gyda theimladau eraill yn well nag yr arfer.
Yn fy marn i, credaf fod angen i’r ymyrraeth ELSA cael ei ystyried fel man cychwyn mewn mwy o ysgolion yn enwedig ysgolion sydd yn cynnwys disgyblion sydd gydag anghenion o ran eu datblygiad emosiynol. Gan fod ymyrraethau megis un ELSA yn ymyrraeth sydd yn cefnogi dysgwyr i ddatblygu amrywiaeth o sgiliau ond yn bennaf llythrennedd emosiynol yw prif ffocws yr ymyrraeth. Ystyriaf unrhyw newidiadau ac efallai bydd yn beth da i ychwanegu i’r sesiynau ELSA. Credaf, efallai ar gyfer rhai sesiynau cynnal nhw ar ôl ysgol, trwy wneud hyn efallai bydd mwy o gyfle i rieni neu ofalwyr y plentyn i fynychu’r sesiynau ELSA gyda Phlentyn A. Trwy wneud hyn efallai bydd y plentyn yn teimlo’n fwy hyderus i rannu eu pryderion a sylwadau ac ati. I orffen credaf fod y dyfyniad isod gan Steiner (1979) yn berthnasol iawn i’r ymyrraeth ELSA.
“To be emotionally literate is to be able to handle emotions in a way that improves your personal power and the quality of your life … and equally important the quality of the life of the people around you. Emotional literacy helps your emotions work for you instead of against you.” (Habits for Wellbeing, 2020). 

